internet vaartha 136 Views
న్యూఢిల్లీ : క్రికెట్‌ మైదానంలో హర్భజన్‌ గురించి మనందరికి తెలుసు. అప్పుడప్పుడు బ్యాటింగ్‌లోనూ మెరుపులు మెరిపిస్తుంటాడు.అయితే ఢిల్లీలో జరుగుతున్న కాంటినెంటర్‌ రెజ్లింగ్‌ ఎంటర్‌టైన్‌మెంట్‌ పోటీల్లో భజ్జీ పాల్గొన్నాడు. భారత క్రికెట్‌ జట్టు ఆఫ్‌ స్పిన్నర్‌ భజ్జీ రెజ్లింగ్‌ రింగ్‌లో సత్తా చాటాడు.కాగా రెజ్లర్‌ కంటే ముందుగానే రింగులోకి దిగి నిలబడిన భజ్జీ తనపై రెజ్లర్‌ పంచ్‌ విసరగానే చాకచక్యంగా తప్పించుకున్నాడు.తన పంచ్‌ మిస్‌ అయిందనే షాక్‌ నుంచి ఆ ప్రొఫెషనల్‌ రెజ్లర్‌ తేరుకునే లోగా భజ్జీ ఊహించని విధంగా పంచ్‌ విసిరాడు. దీంతో కండలు తిరిగిన శరీరంతో ఉన్న రెజ్లర్‌ భజ్జీ దెబ్బకు కిందపడిపోయాడు.ఇప్పుడు ఈ వీడియో సోషల్‌ మీడియాలో హల్‌చల్‌ సృష్టిస్తుంది.ఇటీవల హర్యానాకు చెందిన ఒక సాధారణ మహిళ రెజ్లింగ్‌ రింగ్‌లోకి దిగి ప్రొఫెషనల్‌ రెజ్లర్‌ను మట్టి కరిపించింది.